– Koulusurmaa suunnittelevia tai sellaisella uhkaavia on ollut parikymmentä, muita yksittäisiä väkivallantekoja saman verran ja lisäksi erilaisia massamurhia suunnittelevia kymmenisen tapausta, KRP:n tiedusteluosaston päällikkö Sanna Palo sanoo MTV:n Uutisextran haastattelussa.

– Parisenkymmentä tapausta on arvioitu vaaralliseksi ja huomattavan vaaralliseksi saman verran. Ne on onneksi pystytty ennalta estämään ja puuttumaan varhaisessa vaiheessa, kun on saatu ensimmäinen vihje henkilöstä, joka fantasioi joukkosurman tekemisestä. Jokainen tapaus on liikaa, jos se pääsee tapahtumaan.

– Joidenkin osalta se menee niin pitkälle, että ryhdytään konkreettisemmin esimerkiksi käymään näillä joukkosurma- ja kouluampumispaikoilla tutustumassa ihannoivaan sävyyn ja pohditaan, miten itse toteuttaisi teon. Hankitaan ase ja koulutusta sen käyttämiseen ja käydään keskustelemassa aikaisempien koulusurmien tekijöille heidän haudoillaan. Tämäntyyppistä henkistä valmistautumista, Palo kertoo.